**ΚΟΙΝΩΦΕΛΗΣ ΕΠΙΧΕΙΡΗΣΗ** Νέα Φιλ/λφεια– Νέα Χαλ/να: 07/11/2019

**ΔΗΜΟΥ N. ΦΙΛΑΔΕΛΦΕΙΑΣ-**

**Ν. ΧΑΛΚΗΔΟΝΑΣ** Αρ. Πρωτ: 7982/05-11-2019

Ταχ. Δ/ση: Αγ. Αναργύρων 9& 11

Ταχ. Κωδ. :14343

Τηλ. 210 2523584

Fax: 210 2526295

e-mail: kednf2@dimosfx.gr

**Ανακοίνωση– Πρόσκληση εκδήλωσης ενδιαφέροντος για την πρόσληψη ενός (1) Ανώτερου Κοινωνικού Λειτουργού και ενός (1) Διερμηνέα Φαρσί- Νταρί με συμβάσεις μίσθωσης έργου στο πλαίσιο υλοποίησης του προγράμματος τηςΎπατης Αρμοστείας των ΟΗΕ για τους πρόσφυγες (Πρόγραμμα Στήριξης Έκτακτης Ανάγκης για την Ένταξη και τη Στέγαση-ESTIA).**

**ΤΟ Ν.Π.Ι.Δ ΜΕ ΤΗΝ ΕΠΩΝΥΜΙΑ «ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ Ν.ΦΙΛΑΔΕΛΦΕΙΑΣ– Ν.ΧΑΛΚΗΔΟΝΑΣ»**

**Έχοντας υπόψη :**

1.Τις διατάξεις της περίπτωσης ια’ της παρ. 2 του άρθρου 14 του Ν.2190/94(ΦΕΚ 28/Α/03-03-1994).

2. Τις διατάξεις της περίπτωσης κζ’ της παρ. 1 του άρθρου 4 της ΠΥΣ 33/2006 (ΦΕΚ 280/Α/28-12-2006), όπως αυτή προστέθηκε με τις διατάξεις της παρ. 4 του άρθρου 30 του Ν. 4314/2014 (ΦΕΚ 265/Α/23-12-2014) και στη συνέχεια αντικαταστάθηκε με τις διατάξεις της παρ. 2 του άρθρου 21 του Ν.4452/2017 (ΦΕΚ 17/Α/15-02-2017).

3. Τις διατάξεις της παρ. 8 του άρθρου 6 του Ν. 2527/1997 (ΦΕΚ 206/Α/08-10- 1997),όπως αναριθμήθηκε με την παρ.3 του άρθρου 10 του Ν.3812/2009 και όπως συμπληρώθηκαν με τις διατάξεις της παρ. 3 του άρθρου 30 του Ν.4314/2014 (ΦΕΚ 265/Α/23-12-2014).

4.Τα άρθρα 254-264 του Ν.3463/2006 σχετικά με τις Δημοτικές και Κοινωφελείς Επιχειρήσεις ΝΠΙΔ –ΟΤΑ.

5. Την αριθ.149/2017 Απόφαση του Δημοτικού Συμβουλίου του Δήμου Νέας Φιλαδέλφειας – Νέας Χαλκηδόνας, σχετικά με την «Έγκριση συνεργασίας με την Ύπατη Αρμοστεία του ΟΗΕ για την υλοποίηση προγράμματος στέγασης προσφύγων σε ενοικιαζόμενες κατοικίες»

6. Την αριθ. 90/2017 Απόφαση του Διοικητικού Συμβουλίου του νομικού προσώπου ιδιωτικού Δικαίου, με την επωνυμία «Κοινωφελής Επιχείρηση του Δήμου Φιλαδέλφειας– Χαλκηδόνος» σχετικά με την Έγκριση για την συμμετοχή της ΚΕΔΦΧ σε πρόγραμμα της Ύπατης Αρμοστείας του Ο.Η.Ε για τους πρόσφυγες για την υλοποίηση προγράμματος στέγασης προσφύγων σε ενοικιαζόμενες κατοικίες- Εξουσιοδότηση για την υπογραφή της σύμβασης από τον Πρόεδρο της ΚΕΔΦΧ- Λήψη απόφασης για την επιλογή τακτικού και αναπληρωματικού μέλους ΔΣ της ΚΕΔΦΧ το οποίο θα συμμετέχει στην επιτροπή καταλληλότητας των διαμερισμάτων στο πρόγραμμα στέγασης προσφύγων.

7.Την ανάγκη της ΚΕΔΝΦΝΧ για σύναψη ΣΜΕ για την υλοποίηση του χρηματοδοτούμενουέργου απότην Ύπατη Αρμοστεία του ΟΗΕ για τους πρόσφυγες για την στέγαση αιτούντων άσυλο και προσφύγων σε ενοικιαζόμενες κατοικίες και την παροχή υπηρεσιών προς αυτούς.

8. Την υπ’ αρίθμ. **318/2018** απόφαση του δημοτικού συμβουλίου του Δήμου Ν. Φιλαδέλφειας- Ν. Χαλκηδόνας περί έγκρισης του προϋπολογισμού 2019 της ΚΕΔΝΦΝΧ και των αναμορφώσεων που ακολούθησαν.

9. Την υπ’ αρίθμ. **259/2018** απόφαση του ΔΣ της Κοινωφελούς Επιχείρησης Δήμου Ν. Φιλαδέλφειας- Ν. Χαλκηδόνας με την οποία εγκρίθηκε η ανακοίνωση για την προκήρυξη σύναψης 24 είκοσι τεσσάρων (24) συμβάσεων μίσθωσης έργου για το πρόγραμμα στήριξης έκτακτης ανάγκης για την ένταξη και τη στέγαση- ESTIA.

10.Την υπ’ αριθμ. **1/2019** απόφαση Δ.Σ. της Κοινωφελούς Επιχείρησης Δήμου Ν. Φιλαδέλφειας- Ν. Χαλκηδόνας με την οποία εγκρίθηκε η υπογραφή του συμφώνου προγραμματικής συνεργασίας με την Ύπατη Αρμοστεία του ΟΗΕ για τους πρόσφυγες για την υλοποίηση του Προγράμματος Στήριξης Έκτακτης Ανάγκης για την Ένταξη και τη Στέγαση- ESTIAγια το έτος 2019.

11.Την υπ’ αριθμ. **3/2019** απόφαση Δ.Σ. της Κοινωφελούς Επιχείρησης Δήμου Ν. Φιλαδέλφειας- Ν. Χαλκηδόνας με την οποία εγκρίθηκαν τα υπ’ αριθμ. 4785/31-12-2018 πρακτικά της επιτροπής αξιολόγησης των προσωρινών & οριστικών πινάκων των υποψηφίων για συμβάσεις μίσθωσης έργου συνολικού αριθμού είκοσι τεσσάρων (24) ατόμων στο πλαίσιο υλοποίησης του Προγράμματος Στήριξης Έκτακτης Ανάγκης για την Ένταξη και τη Στέγαση- ESTIA.

12. Την υπ’ αριθμ. **175/2019** απόφαση της Οικονομικής Επιτροπής του ΔΝΦΝΧ περί έγκρισης της 4ης αναμόρφωσης προϋπολογισμού οικ. έτους 2019 της Κοινωφελούς Επιχείρησης Δήμου Ν. Φιλαδέλφειας- Ν. Χαλκηδόνας, βάσει της υπ΄ αριθμ. 210/2019 απόφασης του Διοικητικού Συμβουλίου.

13. Την υπ’ αριθμ. **221/2019** απόφαση Δ.Σ. της ΚΕΔΝΦΝΧ περί έγκρισης της Ανακοίνωσης- Πρόσκλησης εκδήλωσης ενδιαφέροντος για τη σύναψη δύο (2) συμβάσεων μίσθωσης έργου με ένα (1) Ανώτερο Κοινωνικό Λειτουργό και ένα (1) Διερμηνέα Φαρσί- Νταρί στο πλαίσιο υλοποίησης του Προγράμματος Στήριξης Έκτακτης Ανάγκης για την Ένταξη και τη Στέγαση- ESTIA το οποίο υλοποιείται από την Κοινωφελή Επιχείρηση Δήμου Ν. Φιλαδέλφειας- Ν. Χαλκηδόνας σε συνεργασία με την Ύπατη Αρμοστεία του Ο.Η.Ε. για τους πρόσφυγες.

**Ανακοινώνει**

Την πρόθεση της Κοινωφελούς Επιχείρησης του Δήμου Ν. Φιλαδέλφειας – Ν. Χαλκηδόνας να συνάψει δύο (2) συμβάσεις μίσθωσης έργου για τη θέση ενός (1) Ανώτερου Κοινωνικού Λειτουργού και ενός (1) Διερμηνέα Φαρσί- Νταρί στο πλαίσιο υλοποίησης του **Προγράμματος Στήριξης Έκτακτης Ανάγκης για την Ένταξη και τη Στέγαση-ESTIA**, το οποίο υλοποιείται σε συνεργασία με την Ύπατη Αρμοστεία του ΟΗΕ για τους πρόσφυγες, **χρονικής διάρκειας από την υπογραφή της σύμβασης έως και 31/12/2019:**

1. **Ανώτερος Κοινωνικός Λειτουργός (Senior Social Worker) (1 θέση)**
	1. Περιγραφή θέσης / αρμοδιότητες :
* Υπεύθυνος για όλη την επικοινωνία με το τμήμα προστασίας της Ύπατης Αρμοστείας του ΟΗΕ για τους πρόσφυγες αναφορικά με τη διαχείριση υποθέσεων αλλά και εξατομικευμένες περιπτώσεις στην Αγγλική γλώσσα, συμπεριλαμβανομένων των περιπτώσεων που εμπίπτουν στην έξοδο από το πρόγραμμα ESTIA.
* Υπεύθυνος για την εμπρόθεσμη παραλαβή και έλεγχο των κοινωνικών αναφορών και εκθέσεων των Κοινωνικών Επιστημόνων του Προγράμματος ESTIA καθώς και για την προώθηση αυτών των αναφορών αυτών στους κατά περίπτωση αρμοδίους του τμήματος προστασίας της Ύπατης Αρμοστείας του ΟΗΕ για τους πρόσφυγες.
* Λαμβάνει, ελέγχει και μεριμνά για την έγκαιρη και έγκυρη επίδοση προειδοποιητικών σημειωμάτων σε ωφελούμενους του προγράμματος σε συνεργασία με τον Συντονιστή Ομάδας Υπηρεσιών, κατόπιν σχετικής επικοινωνίας με το τμήμα προστασίας της Ύπατης Αρμοστείας του ΟΗΕ για τους πρόσφυγες.
* Μεριμνά για την συστηματική ενημέρωση της βάσης δεδομένων της Ύπατης Αρμοστείας του ΟΗΕ για τους πρόσφυγες- proGres αναφορικά με τα στοιχεία προστασίας για τους ωφελούμενους του προγράμματος ESTIA.
* Υπεύθυνος για την εμπρόθεσμη προετοιμασία και σύνταξη των προβλεπομένων από την Ύπατη Αρμοστεία αναφορών σε συνεργασία με τον Συντονιστή Ομάδας Υπηρεσιών και τον Υπεύθυνο Δεδομένων του προγράμματος.
* Κατανέμει αρμοδιότητες μεταξύ των Κοινωνικών Επιστημόνων σε συνεννόηση με τον Συντονιστή Ομάδος Υπηρεσιών και τον Συντονιστή Έργου.
* Επιβλέπει το έργο των Κοινωνικών Επιστημόνων του προγράμματος οι οποίοι αναφέρονται απευθείας σε αυτόν. Μεριμνά και έχει την ευθύνη για την τήρηση των προβλεπομένων διαδικασιών και κανονισμών (SoPs κ.α.) από τους Κοινωνικούς Επιστήμονες.
* Διατηρεί διαθεσιμότητα και ετοιμότητα σε περιπτώσεις έκτακτων γεγονότων αναφορικά με τους ωφελούμενους του προγράμματος. Υποστηρίζει και καθοδηγεί τους Κοινωνικούς Επιστήμονες, ακόμα και με φυσική παρουσία όπου κρίνεται απαραίτητο ή/και κατόπιν σχετικής οδηγίας του Συντονιστή Ομάδας Υπηρεσιών και του Συντονιστή Έργου.
* Εισηγείται, οργανώνει και συντονίζει ενημερωτικές συναντήσεις για τους ωφελούμενους του προγράμματος ESTIA κατόπιν συνεννόησης και συνεργασίας με τον Συντονιστή Ομάδας Υπηρεσιών και τον Συντονιστή Έργου.
* Συμμετέχει σε θεματικές συναντήσεις στα γραφεία της Ύπατης Αρμοστείας του ΟΗΕ για τους πρόσφυγες ή όπου αλλού κρίνεται αναγκαίο με βασική γλώσσα εργασίας την Αγγλική.
* Αναφέρεται στον Συντονιστή Ομάδας Υπηρεσιών στον οποίο υποβάλλει ημερήσιες και εβδομαδιαίες ενημερώσεις.

1.2 Προσόντα

1.2.1 Απαραίτητα

* Πτυχίο Κοινωνικής Εργασίας και άδεια άσκησης επαγγέλματος Κοινωνικού Λειτουργού.
* Άριστη γνώση Αγγλικής γλώσσας (προφορικά και γραπτά). Ευχέρεια στη συμμετοχή σε συναντήσεις που πραγματοποιούνται στην Αγγλική γλώσσα καθώς και στη συγγραφή κοινωνικών αναφορών και άλλων κειμένων στην Αγγλική.
* Τουλάχιστον 2 έτη προϋπηρεσία στον τομέα του προσφυγικού (δομές φιλοξενίας, κέντρα υποδοχής και ταυτοποίησης κ.α.) σε διεθνή οργανισμό, Μ.Κ.Ο. ή άλλο φορέα (για κάθε επιπλέον έτος εμπειρίας 5 μόρια με ανώτατο όριο 15 μόρια).

1.2.2Επιθυμητά

* Εμπειρία σε αντίστοιχη θέση ευθύνης ή/και συντονιστικό ρόλο στον τομέα του προσφυγικού ή/ και εμπειρία σε κοινοτικές δομές ψυχικής υγείας (α’ βάθμια φροντίδα ψυχικής υγείας, τοπική αυτοδιοίκηση κ.α.) (5 μόρια για κάθε έτος με ανώτατο όριο τα 10 μόρια).
* Μεταπτυχιακός τίτλος σε συναφές αντικείμενο. (**5 μόρια**)
* Πολύ καλή γνώση δεύτερης ξένης γλώσσας και κατά προτίμηση Γαλλικών ή Αραβικών ή Φαρσί- Νταρί ή Κουρδικών (Σορανί- Κιρμαντζί) (**5 μόρια**)
* Άριστη γνώση χειρισμού Η/Υ (word, excel, power point, internet) (5 μόρια)
* Ομαδικό πνεύμα, ικανότητα συντονισμού ομάδας και εργασίας σε πολυπολιτισμικό περιβάλλον.
* Δυνατότητα παροχής εργασίας (πρωινές, απογευματινές και βραδινές ώρες) και κατά τη διάρκεια του Σαββατοκύριακου, εφόσον απαιτείται από τις ανάγκες του έργου.

Μικτή Μηνιαία αμοιβή : **1.696,64** ευρώ

1. **Διερμηνέας Φαρσί– Νταρί (Farsi-Dari Interpreter)(1 θέση)**
	1. Περιγραφή θέσης / αρμοδιότητες :
* Αναλαμβάνει την παροχή υπηρεσιών μετάφρασης και διερμηνείας στο πλαίσιο των παρεχόμενων υπηρεσιών προς τους αιτούντες άσυλο και πρόσφυγες του προγράμματος.
* Συνοδεύει τους πρόσφυγες όταν κρίνεται απαραίτητο σε υπηρεσίες, δομές, πολιτιστικούς χώρους και όπου αλλού κρίνεται απαραίτητο στο πλαίσιο υλοποίησης του προγράμματος.
* Υποστηρίζει όλα τα μέλη της ομάδας έργου για την υλοποίηση τόσο των προγραμματισμένων ενεργειών που προβλέπονται για την υλοποίηση του προγράμματος (ενδεικτικά: λήψη κοινωνικού και ιατρικού ιστορικού, ενημερωτικές συναντήσεις, ιατρικά ραντεβού κ.α.), όσο και των εκτάκτων περιστατικών/ αναγκών.
* Τηρεί φυσικό και ηλεκτρονικό αρχείο ενεργειών.
* Αναφέρεται στον Συντονιστή Ομάδας Υπηρεσιών.
	1. Προσόντα:
		1. Απαραίτητα
* Άριστη γνώση Φαρσί– Νταρί (Farsi-Dari)
* Πολύ καλή γνώση της Ελληνικής Γλώσσας
	+ 1. Επιθυμητά/ συνεκτιμώμενα
* Αποδεδειγμένη εργασιακή εμπειρία ή γνώση σχετική με το αντικείμενο που περιγράφεται στο 2.1. (**5 μόρια ανά έτος με ανώτατο όριο 20 μόρια)**
* Καλή γνώση της Αγγλικής Γλώσσας. (**10 μόρια**)
* Καλή γνώση επιπλέον ξένων γλωσσών και κατά προτίμηση Κουρδικών. (**10 μόρια**)
* Ομαδικό πνεύμα.
* Δυνατότητα παροχής εργασίας (πρωινές, απογευματινές και βραδινές ώρες) και κατά τη διάρκεια του Σαββατοκύριακου, εφόσον απαιτείται από τις ανάγκες του έργου.

Μικτή Μηνιαία αμοιβή : **1.336,10** ευρώ

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

1. Ευκρινή φωτοαντίγραφα των δύο όψεων του ατομικού δελτίου ταυτότητας ή άλλου επίσημου εγγράφου ταυτοπροσωπίας σε ισχύ.
2. Βιογραφικό σημείωμα
3. Τίτλος σπουδών και απόδειξη των απαιτούμενων και συνεκτιμώμενων προσόντων της ειδικότητας. Απόδειξη εμπειρίας με προσκόμιση βεβαίωσης εργοδότη ή αντίγραφα βεβαιώσεων φορέων ή αντίγραφα συμβάσεων με αναλυτική περιγραφή καθηκόντων ή συστατικές επιστολές.

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Οι ενδιαφερόμενοι καλούνται να υποβάλουν αίτηση με τα απαιτούμενα δικαιολογητικά:

1. είτε αυτοπροσώπως,
2. είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή,
3. είτε (υπογεγραμμένη) ηλεκτρονικά στην ηλεκτρονική διεύθυνση (email): kednf2@dimosfx.gr

Πληροφορίες: κα Λαμπρινή Κρανιώτη (210-2523584), από τις 09:00 έως και τις 15:00 Δευτέρα έως Παρασκευή.

Οι αιτήσεις μπορούν να υποβάλλονται από **07/11/2019** έως και **14/11/2019** στο γραφείο της Κοινωφελούς Επιχείρησης, Αγ. Αναργύρων 9, Νέα Χαλκηδόνα, Τ.Κ. 14343. Παραλαβή από την κα Κρανιώτη Λαμπρινή κατά τις εργάσιμες ημέρες από τις 09:00πμ έως και τις 17:00μμ και ηλεκτρονικά έως και τις **15:00μμ** στις **14/11/2019**.

Οι υποψήφιοι που πληρούν τις προϋποθέσεις θα κληθούν σε συνέντευξη αμέσως μετά τη λήξη της προθεσμίας υποβολής αιτήσεων. Η κατάταξή τους θα κριθεί από τη βαθμολογία που θα λάβουν σύμφωνα με τα δικαιολογητικά που θα προσκομίσουν για την απόδειξη των απαραίτητων και επιθυμητών προσόντων (40 μόρια) αλλά και από την συνέντευξη (60 μόρια).

**Συνημμένα**:Παραρτήματα για την απόδειξη γλωσσομάθειας και γνώσης Η/Υ (για τη θέση του Ανώτερου Κοινωνικού Λειτουργού) και το έντυπο αίτησης.

Ο Πρόεδρος της Κοινωφελούς Επιχείρησης ΔΝΦΝΧ

**ΓΕΩΡΓΙΟΣ ΚΑΡΑΒΙΑΣ**